Ka geno o mofetakatsela lehono Ka gešo o motlelaruri ngwana'Phahla. Sereti se šupa gore o tla ya gagabo ka sewelo / e tla ba moeng ka ge a tla be a dula le yena. MogaLe: Ga di šele. Ge di le šele le reng le dula le motho yo bjalo, la ba la bolela nna yo ke se ka kago ka dira tše bjalo gampe (Sefahlego sa gagwe se a petla, o thoma go lla) Se ke se dirago ke go lefeletša bana ba go tšwa maumong a go rogakwa bao ba hwilego ba lwela tokologo ya bohle; go se re ba hwela gore mafšega a go etša lena le tle le ikhole ntle le go ba gopola goba go leboga ba gabobona. Tokologo yeo re e lwetšego ga se yeo ya lena. Le mokgatlo wa ka wa nnete woo batho ba bantši ba o ratilego, tšeo ga o di tsebe. Ke tša dijagobe tša go kgona go bolela. Ka maatla ao le a filwego ke batho bao le sa ba beego felo, le swere tokologo ya rena bothopša gomme le itirela tša go ratwa ke lena. Lena le ba go swana le lena, le dule le tseba gore ga go sa go phošagala seo se kilego sa khuta go ya go ile. Tšohle tše mpe di a utolloga mafelelong. Ke ka moo lefase le theilwego ka gona ke Modimo?